Սամստագերն

**Սամստագերն** (), գյուղ Շվեյցարիայի Ցյուրիխ կանտոնի Հորգեն շրջանի Ռիխտերսվիլ համայնքում։ Հյութներ լիճը գտնվում է այս գյուղում։

## Անվանում
Տեղանվան ծագումը փաստագրված չէ։ Ենթադրվում է, որ տեղանունը սկզբնապես նշանակել է մի վայր, որն օգտագործվել է շաբաթօրյա գործունեության համար կամ որտեղ մարդիկ հավաքվել են շաբաթօրյա գործունեություն իրականացնելու նպատակով։

## Ժողովրդագրություն

2018 թվականի դեկտեմբերի 31-ի տվյալներով բնակչությունը 3160 մարդ է՝ արագ աճի միտումով։ Սամստագերնը զարգացել է որպես ժապավենային բնակավայր՝ տեղակայված ճանապարհի երկայնքով՝ Վեդենսվիլից մինչև Այնզիդելն։ Սամստագերնում կան որոշ գյուղացիական տնտեսություններ, հատկապես գյուղի ծայրամասերում։ Նրա կենտրոնական մասը ձևավորվել է մի քանի փոքր գյուղակների (վայլերների) շուրջ, որոնց թվում էին *Grüenfeld*-ը և *Bärenbrüggli*-ն։ Սամստագերնը պատկանում է Ցյուրիխի լճի ափին գտնվող Վեդենսվիլ քաղաքի հյուսիսարևմտյան քաղաքային գոտուն։ Սամստագերնում գործում են տարբեր ակումբներ և միություններ։

## Կրթություն
Սամստագերնում է գտնվում տարրական դպրոց, որի շենքը (կառուցված 1870 թվականին) նախատեսված է մոտ 190 աշակերտի համար՝ 10 դասարաններում, վերանորոգվել է 2000 թվականին։ Բարձրագույն դպրոցական մակարդակների համար դպրոցները գտնվում են Ռիխտերսվիլում։

## Տրանսպորտ
Ա3 ավտոմայրուղին բաժանում է Ռիխտերսվիլը և Սամսագերնը։ Գյուղն ունի հասարակական տրանսպորտային համակարգի լավ կապեր․ Սամսագերն երկաթուղային կայարանը հիմնադրվել է 1877 թվականին Südostbahn (SOB) ընկերության կողմից՝ դեպի Այնզիդելն և Վեդենսվիլ (S13 գիծ), ինչպես նաև դեպի Ռափերսվիլ՝ ցյուրիխյան S40 գնացքի երթուղիներով։ Առավոտյան և երեկոյան ժամերին SOB ընկերությունը երթուղիներ է իրականացնում դեպի Արթ-Գոլդաու և Ռոմանսհորն։ Տեղական ավտոբուսային գծերը կապում են բնակավայրը Փֆեֆֆիկոնի (Շվից կանտոն) և այնտեղ գտնվող Seedamm-Center առևտրի կենտրոնի, ինչպես նաև Ռիխտերսվիլի հետ։ Zimmerbergbus ավտոբուսային գիծը, որը սպասարկում է Sihltal Zürich Uetliberg Bahn (SZU) ընկերությունը, միացնում է Zimmerberg տարածաշրջանը և Սիլ հովտի որոշ հատվածներ։

## Պատմություն
Մինչև 1287 թվականը Ռիխտերսվիլի շուրջ գտնվող շրջանը եղել է Վեդենսվիլի ազնվականների (Freiherren) իշխանության ներքո, մինչև 1549 թվականը այն պատկանել է Վեդենսվիլում գտնվող Հիվանդախնամների միաբանությանը։ Սամստագերնն առաջին անգամ հիշատակվել է 1659 թվականին, 1687 թվականին՝ «uff der Sambstageren», 1773 թվականին՝ «auf der Samstageren» անվանումներով։ 1550 թվականին շրջանը գրավվել է Ցյուրիխ քաղաքի կողմից, որը ձևավորել է Վեդենսվիլի լանդֆոգտությունը (Landvogtei Wädenswil)։ Վարչական այս միավորումը դադարել է գոյություն ունենալ Նապոլեոն Բոնապարտի նախաձեռնած վարչական վերափոխումների արդյունքում։ Ռիխտերսվիլ-Սամստագերնը ի սկզբանե ընդգրկվել է Հելվետյան հանրապետությունում՝ որպես Հորգեն շրջանի մաս։ 1803 թվականի Միջնորդության ակտից հետո (Act of Mediation) այն ներառվել է Հորգենի մեծ շրջանի կազմում մինչև 1813 թվականը, ապա 1814-1831 թվականներին՝ որպես Oberamt Wädenswil։ 1831 թվականից Սամստագերնը հանդիսանում է Ռիխտերսվիլ համայնքի մաս։

## Եկեղեցի
Սամստագերնի Բերգշտրասե փողոցում է գտնվում 2012 թվականին կառուցված Սուրբ Մարիեն հռոմեական կաթոլիկ եկեղեցին։ Այն փոխարինել է 1938 թվականին կառուցված Մարիամյան մատուռին և (2014 թվականի տվյալներով) հանդիսանում է Ցյուրիխ կանտոնի ամենաերիտասարդ հռոմեակաթոլիկ եկեղեցին։

1995 թվականին Հիսուս Քրիստոսի վերջին օրերի սրբերի եկեղեցին (մորմոններ) Շվանդենվեգ 1 հասցեում կառուցել է համայնքային եկեղեցական շենք, որը 2005 թվականին ընդլայնվել է։

## Ծանոթագրություններ

## Արտաքին հղումներ
* Samstagern on the official website of Richterswil 

Կատեգորիա:Ցյուրիխ կանտոնի գյուղեր